La Penya Barcelonista de Burjassot celebra el seu 25 Aniversari
2025-07-24

La Penya Barcelonista de Burjassot, presidida per Gerónimo Trapero, celebrarà el mes de desembre els seus 25 anys de vida. Un aniversari molt especial per a l’entitat burjassotera que ha preparat un gran programa d’activitats que tindran lloc, en el Centre Cultural Tívoli el pròxim dissabte 1 de desembre, a partir de les 17 hores.

Així, a la citada hora i comptant amb el Grup A Riure, començarà la festa infantil amb jocs, pinta cares i globoflexia en una vesprada de sorpreses ja que hi haurà sortejos i regals per als participants els quals, si són majors de 12 anys, també podran participar en el concurs de pintura. Les inscripcions per a participar en aquesta vesprada tan divertida poden realitzar-se telefonant al 96 363 77 90.

A les 19.45 hores es realitzarà la visita a la seu social de l’entitat, on es podrà contemplar una emotiva exposició sobre els 25 anys d’aquesta penya. A continuació, i de tornada al Tívoli, sobre les 20.45 hores, tindrà lloc un col·loqui i, a les 21.30 hores donarà començament el sopar del 25 Aniversari de la Penya Barcelonista de Burjassot que, sobre les dotze de la nit, rendirà també homenatge al seu Soci d’Honor. Des de la Penya han assenyalat que s’exposaran les Copes de la Lliga i de la Copa del Rei aconseguides pel FC Barcelona en la temporada 2017/18.

Les reserves per al sopar, amb un preu de 25€ per a adults i 12€ per a infantils, poden realitzar-se en el telèfon 670 748 726.